29. ΑΝΑΓΚ. ΝΟΜΟΣ 1468 της 8/14 Νοεμ .1938 Περί άρσεως των συνεπειών της απαγορεύσεως απαλλοτριώσεων ακινήτων εν τη νήσω Μυτιλήνη και επεκτάσεως του Α. Ν. 662 και εν τη νήσω Λήμνω. Άρθρ.1.-Τα δυνάμει του Α. Ν. 662 περί παροχής προθεσμίας δια χαρτοσήμανσιν ιδιωτικών τινων εγγράφων (τ. 28) χαρτοσημανθέντα ιδιωτικά σύμφωνα ως και παρόμοια προσύμφωνα και τα συμβολαιογραφικά τοιαύτα συναφθέντα μεταξύ Ελλήνων το γένος και έχοντα αντικείμενον την σύστασιν, αλλοίωσιν ή μετάθεσιν εμπραγμάτων δικαιωμάτων επί ακινήτων, κειμένων εν τη νήσω Μυτιλήνη νοούνται συναφθέντα εγκύρως και παρά τας υφισταμένας τυχόν κατά την σύναψίν των απαγορευτικάς περί μεταβιβάσεων ακινήτων εν ταις Ν. Χώραις διατάξεις, εφ’οσον τα μεταβιβαζόμενα ακίνητα ανήκον κατά κυριότητα προ της καταλήψεως της νήσου Μυτιλήνης εις Έλληνας το γένος και δεν συμπεριλαμβάνονται εις την ανταλλάξιμον περιουσίαν. Άρθρ.2.-Άπασαι αι διατάξεις του υπ’αριθ. 662 Α. Νόμου περί παροχής προθεσμίας δια την χαρτοσήμανσιν ιδιωτικών τινων εγγράφων (τ. 28) ως και αι του παρόντος νόμου εφαρμόζονται και εν τη νήσω Λήμνω, της εξαμήνου κατά τον νόμον 662/1937 προς χαρτοσήμανσιν προθεσμίας αρχομένης από της ενάρξεως της ισχύος του παρόντος. Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 